Van baie klein af veg ons vir ons eie keuses in die lewe. Dis vryheid. Dis waardevol. Dis – ek in beheer. Ek maak die besluit. Dis my keuse. Dis hoe God jou gemaak het.
Dis ook reg so. Dit is waarom dit ‘n logiese vraag is: wat kies jy? In Deuteronomium 30 gee die Here weer die keuse vir en teen Hom net soos in die Tuin van Eden reg in die begin. Asof ‘n mens nie sou weet om teen die straf en die dood te kies nie, beveel Hy in die 19e versie – Kies die lewe!
Ek roep vandag die hemel en die aarde tot getuie teen julle dat Ek die lewe en die dood aan jou voorgehou het, die seën en die straf. Kies die lewe, sodat jy en jou nageslag kan lewe. Om die Here jou God lief te hê, Hom te gehoorsaam en aan te hang, sal vir jou lewe gee en jou lank laat woon in die land wat die Here met ‘n eed aan jou voorvaders beloof het. Deuteronomium 30:19 en 20.
Hierdie keuse, soos alle keuses in die lewe, is die kern van jou geestelike lewe. As daar nie ‘n moontlikheid was om teen God te kies nie, het Sy liefde niks beteken nie. Dit was Jesus se KEUSE om kruis toe te gaan. Geen aardse mag sou Hom vermoor het, as dit nie Hy self was wat Hom oorgegee het nie. Dit was nie ‘n verloop van omstandighede nie, dit was die PLAN.
Samuel dien die volk meer as 50 jaar met ‘n hart wat die hartklop van God aanvoel. Hy is die Profeet-leier en ‘n skitter-voorbeeld van die rol van ‘n profeet in die gemeenskap. Hy dra die volk op aan die Here en bring God en Sy plan aan die mense. Hy vermaan, bemoedig en waarsku en lei die volk om reg te kies.
God voel die verwerping van die volk. Hy weet wat die volle implikasies van ‘n koning oor die volk gaan wees en Samuel verduidelik die eise en voorregte van ‘n koning uitvoerig in
1 Samuel 8. God is nie ontevrede met die versoek na ‘n koning nie, maar Hy is ontevrede oor die motief wat die volk bring: 1 Samuel 8:5:
God het geweet, maar nie gewil nie. Dit is ‘n onderskeid wat ‘n mens moet begryp. God weet alles, maar Hy wil nie alles nie. Alles wat op aarde gebeur is nie Sy wil nie. Sy wil het Hy in geen onseker terme vir ons uitgespel in die woorde van Moses toe hy van die berg afkom. Hy is ‘n goeie God, vol waarheid en getrouheid. Dit wat Hy laat gebeur is altyd vir jou voordelig al voel en lyk dit nie so nie.
Miskien is jy nou so bietjie versigtiger. ‘n Mense kan nie vooruitsien nie. Ons kan nie die volle implikasies van ons keuse sien nie. Dit is wanneer jy die keuse oorlaat aan die Een wat wel die toekoms in Sy hand hou. Leer maar die ou lied wat Gloria Gaither geskryf het toe sy ‘n wiegieliedjie vir haar nuwe baba wou sing:
Hier is die beeld van die geseënde kind van die Here in skrille kontras met die ander wat JALOERS is op die seën van die Here.
Wat wil jy meer hê? Die voorwaarde is om die voorskrifte van die Here te onderhou. Deur Jesus is dit moontlik. God sê in werklikheid deur Sy voorskrifte en leringe: Kom op na My vlak. Ek het vir jou ‘n beter lewe, weg van die verwoesting van wêreldse standaarde en eise. As ons ons lewe inrig volgens God se Woord, is Sy Hand bemagtig om in te gryp en ons pad gelyk te maak. As ons ander standaarde kies, is dit onmoontlik om Sy seën te verwag. Die koninkrykswette is soos ‘n groot rat in die masjien van die lewe wat in jou guns werk.